Get mosebetsi o oa hao etsoa Inthaneteng ka tsela e bohlale! Hang-hang ba kōpa mesebetsi e meng ntle ho basebetsi ba rona 24/7. Fumana mosebetsi o efe kapa efe etsoa itima lijo, ka boemo bo phahameng ba boleng le litšenyehelo ka katleho.
Home _ Mabapi le rona _ Kamoo e ea sebetsang _ fetisitsoeng _ lekwalodikgang tshebeletso ya Marie-Lou Maritz o ne a hlahe ka nako ya sefefo, sefefo se matla se neng se batle se senya motsana wa batshwasi ba ditlhapi moo a neng a dula teng. Marulelo a ne a fefohile, difensetere di tjhwatlehile, difate di tsumohile le ditshingwana tsa meroho di fefotswe ke moya.
Ka lebaka la banna ba mmalwa jwalo ba neng ba setse motseng, basadi ba ile ba tlameha ho ya tshwasa ditlhapi. Mme ha ho a ka ha nka nako e telele pele metswalle ya Marie-Lou e qala ho palama diketswana le yona. Empa e seng Marie-Lou hobane o ne a foufetse, kapa jwaloka ha mmae a ne a rata ho bolela, “Marie-Lou o bona dintho ka tsela e fapaneng.”
Yaba ka bosiu bo bong, jwaloka kahaeka o tswa moo o sa tsejweng, moya o bohale wa foka ka matla ka hara motse. Baahi ba motse ba nyahlatsa tsohle mme ba balehela ka matlung ha dikatiba, diaparo tse terateng, dijalo, esitana le dibaesekele le kiribae di fefolelwa tlase ho theosa tsela. Ka lehlohonolo ho ne ho se na motho ya neng a le lewatleng.
Baahi ba motse ba shebella ba le dikoteising tsa bona tse thothomelang ha sefefo se pukutla ka matla. Empa e seng Marie-Lou, o ne a mametse. Mme, seo a neng a se utlwa e ne e le ho twatlatsa ha difate tse fefolwang jwalo ka dithutswana tsa mollo, dishwa-shwa tsa diqubu tsa santa tse ntseng di sutha, ho otlana ha maqhubu hodima mafika mme yaba … ho a kgutsa.
Hoseng ha letsatsi le hlahlamang sefefo, Marie-Lou a tsoha e sa le hoseng mme, ntle le ho tsosa mme wa hae, a fiela santa yohle e neng e fefoletswe koteising. Yaba o tswela ka ntle.
Marie-Lou a mamela maqhubu a otlanang a lewatle. A ne a duma ka tsela e fapaneng, a halefile, ka nako ya sefefo. Mme yaba o utlwa modumo o makatsang hole kwana: pele e ne eka o a hweshetsa, yaba o eketseha ho tlatlarietsa. O ne o etla o eba o tsamaya jwaloka maqhubu.
A felletswe ke matla, Marie-Lou a phakisa ho ya pele mme a dula hodima lejwe. Ho na le ntho e ileng ya mo pholla leotong. A nahana hore ke sekotwana sa bolele, mme a inama ho se tlosa mme yaba o utlwa … ditsebe tse metsi tse leketlileng, nko e metsi, maoto a mane a metsi le mohatla o metsi o ntseng o tsokwa. Marie-Lou a leka ho phahamisa nthwana ena e metsi, empa thapo e neng e le molaleng wa yona e ne e utlwahala e tshwasehile pakeng tsa majwe.
Qetellong, ha thapo e se e lokolohile, Marie-Lou a phahamisa ntjanyana e neng e batla e kgamilwe ke metsi. A bososela ha a utlwa e tsetselela fatshe mme e itshopha molaleng wa hae. Yaba o hopola mme wa hae. Kamoo ekabang o kgathatsehile ka teng – a kgathatsehile ebile a halefile! A fetoha ho leba hae, empa ka potlako e kgolo, a kgotjwa mme a wa.
Ha morao, Lepolesa Madliwa a tla ho tla nka dintlha mabapi le ntjanyana. O ile a bona kamoo ntho ena e hlonamisang Marie-Lou, yaba o mmolella hore haeba ho se motho ya tlang ho tla batla ntjanyana eo kamora beke, a ka nna a inkela yona. A bososela yaba o re, “Hantlentle, ke nahana hore le lokela ho ba mmoho.”
Beke eo ya tsamaya butle bakeng sa Marie-Lou. Empa e ile ya ba ya feela ho se motho ya tlang ho tla batla ntjanyana eo, Kahoo, Marie-Lou a e bitsa Sefefo.
* Ke mebala efe eo o e nahanang ha o nahana ka sefefo? Sebedisa dipente tsa mebala e fapaneng ho bopa setshwantsho sa sefefo se halefileng leqepheng le leholohadi.
* Etsa karete ya tleliniki ya diphoofolo bakeng sa Sefefo, ntjanyana. Ngola dintlha tse ka tlase mona leqepheng le leholohadi mme ebe o taka setshwantsho sa Sefefo bolokong bo ka hodima tsona.
- Mmala wa phete:
- E tona/e tshehadi:
- Lebitso la monga yona: